Under Holodomor på 1930-tallet, som førte til at millioner av ukrainske bønder sultet, ble duma-tradisjonen også undertrykt. I 1939 inviterte Josef Stalin de gjenværende blinde dumy-sangerne fra den SSSR til et møte med en konsert og konferanse og fikk dem henrettet. Samlinger av dumy med etnografisk verdi ble også ødelagt og sensurert, inkludert samlinger av Kateryna Hrusjevska og Porphyrij Demutsjkyj. Den ukrainske nasjonaldikteren Taras Sjevtsjenko, ga ut den nasjonalromantiske diktsamlingen Kobzar, der flere av diktene ble kalt dumy. Taras Sjevtsjenko ble født som livegen i en tid da Lillerussland var en del av Det russiske imperiet og da ukrainsk kun var tillatt offentlig i folklore-sammenheng. Taras Sjevtsjensko regnes som grunnleggeren av det moderne ukrainske språket og kalles ofte «Velykyj Kobzar» («Den store kobzaren»).